
DE PACE 


ORATIO 

gratulatoria- 

U M in rebus feliciter Bello gerendis mirifice 
exultet animus, &c acerrima voluptate efFer- 
vefcat ; tum poftquam egregiis laboribus 
defun&i confedimus, habet illa quies quam¬ 
dam dulcedinem, quas femper immixtam vel 
maximis praeliorum laudibus acerbitatem mi¬ 
tigat , affertque fuam bellicis gaudiis maturitatem : Illus¬ 
trissime Senatus Princeps, Illustrissimi 
Priesides, Integerrimi Senatores, Viri 
Omnium Ordinum Spectatissimi. Ineft enim 
in Vidloriae laetitia afperum quiddam «S c turbulentum : obftre- 
punt vincentium cantibus dififoni lugentium clamores i &: in 
clariflimo quolibet triumpho fpirat aliquid e pompa funebri i 

ciim in illo magnifico apparatu non eorum modo gloria, qui 
vicerunt, fed eorum etiam , qui vi<ffci ceciderunt, exfequiae 
duci videantur. At vero in Pace , quae res bene geftat fequi- 
tur, pura&fincera nitet hilaritas, nulla erga alios miferatione, 
nulla de nobis in pofterum follicitudine perturbata: praeteritas 
vi&orias fecuri refpedlamus , quae non jam nimia propin¬ 
quitate perftringunt oculos , fed amoenius rident in bono 
lumine collocatae : nemini lacrimas gaudia noftra eliciunt; 
nemo cantibus noftris ingemifcit: crefcit noftra felicitas alienae 
confpetftu felicitatis. 

In fuaviflimum hunc rerum ftatum Regis noftri pruden¬ 
tia, fortitudine , juftitia addu<fti, quam apud ceteras Europae 
Nationes ex reftituta quiete delegationem undique diffufam 
circumfpicimus , eamdem ipfi quoque jucundiflime experi¬ 
mur , lsetamurque noftras tandem vi<ftorias , jam extra for¬ 
tunae aleam in Pacis gremio depofitas , tanra claritudine 
terminari. Neque profecto cuiquam Pax venit optatior, 
quam vobis, Illustrissimi Curiae Proceres, 
qui pretiofiflimam Regiae adminiftrationis partem ab ipfo 
Rege vobis attributam fortiti. Pacem maxime exornatis; 
domefticum ac civile bellum , quo concurrunt inter fe atque 
confligunt humanae cupiditates, ingenio, integritate, conflan¬ 
tia coercetis , fan<ftiflima tuendo jura aequitatis ; quae fi mor¬ 
tales inter pro fua dignitate dominaretur , jaceret bellorum 
furor, perpetua animorum concordia fepultus. 

Tantam commifli vobis muneris amplitudinem venerata 
femper Academia Parisiensis, vos ab omni me¬ 
moria temporum fibi tutores ac patronos amplexa eft: veftrum 
in pectus confpirantes vobifcum animi fui fenfus effundere 
fibi dulce &c decorum exiftimat. Illa Pacis Artium in Gallia 
atque adeo in tota fere Europa genitrix , dum creditam fibi 

juventutem ad tutandam quoque Patriam accingit, tenerifque 
mentibus injicit fpiritus vere Gallicos, ipfam tamen praecipui 
convertere fludet ad cultum placidas humanitatis. 

His ego nunc aufpiciis Pacem laudare aggredior : magna 
res , &c quae vocem defideret mea voce grandiorem , nifi. 
recepta penitus pecoribus veftris ipfa Pax adjuvaret Oratio¬ 
nem meam, fua vobis & decora & commoda oflentando. Quae 
licet regiones novas non venditet pro dote ad nos allatas, 
affert tamen & gloriam &c utilitatem omni munere majorem. 
Eam igitur oftendere mihi propofitum efl: ita gloriofam , ut 
vel fine utilitate praedicanda fit; ita utilem , ut vel fine illis 
gloriae infignibus fuerit expetenda. Quae duo dum breviter 
perfequor, favete, qusefo , AUDITORES ; & ad Regis 
veflri laudes, quibus Gallorum aures fuaviiis etiam quam fuis 
dcliniuntur, animos veftros excitate. 

PARS PRIOR. 

I LLUD eft fummae poteftatis fplendrdiflimum: jus & cum 
ipsa conjun<ftiffimum , ut immenfo quidem infra Deum in¬ 
tervallo conftituti Reges, Deo tamen inter ceteros mortales 
proximi, quemadmodum ille dat fignum ventis , emittit tem- 
peftates , effufafque revocat &c comprimit, ita belli pacifque 
vices arbitrio nutuque moderentur. Sedentes in otio Populos 
ad arma excitare , eorumdem frenare impetum ; commovere 
fuorum manus, commotas ab idtu cohibere ; accendere ful¬ 
mina , quibus quaflatae corruunt Urbes Regnaque contremif- 
cunt, eadem reftinguere, ipforum eft. Bella quidem non gerunt 
foli j fed bella foli decernunt, foli componunt Pacem : ut igi¬ 
tur, utrum, arma jufte capiantur , totum eorum Fama? pericu¬ 
lum eft ; fic ad eos praecipuo jure pertinet ea laus , quae duci¬ 
tur ex fplendore magnificae Pacis. 

Ejus vero laudis an omnino nulla pars pervenit in Populos ? 
An praeclara in P A c e habent quidem multa queis fruantur, 
quo glorientur nihil habent ? Imo praeter eam gloriae lucem 
quae ex Regis fui claritate in ipfos refunditur, id etiam 
habent proprium ac fuum , quod non Regis folum confi- 
liis , fed fua quoque opera effedfum fit , ut legibus honeftis 
bellum componeretur. In R E G i s fapientia pofitum eft, ut ve¬ 
lit , in Populorum manu , ut poffit incolumi dignitate recon¬ 
dere gladios ; cum nulla fit fatis, decora P A s;," quae turpe 
bellum confequatur. 

Sed honeftam Pacem, quam tandem efte dixerim ? Eam- 
ne qua jugum imponitur grave acerbumque vicftis , qua Impe- 

rii limites ultra juris terminos proferuntur, qua per foederum 
fideique humanae ac jurisjurandi fandkitatem injuriae confe- 
crantur ? Quid in illa P A C E veri decoris , quae tota ex inju- 
flitia effulget ? Eam ego Pacem honorificam vocaverim, 
quae non coadta & expreffa damnis , fed triumphis quaefita , 
in ipfo progreffu laetarum rerum inter lauros enata , nihil cu¬ 
piditati, omnia juftitiae tribuit ; concuffaque vi diffidiorum 
legitima jura ftabiliendo , fic etiam delet memoriam difcordia- 
rum , fic aequatis cuncta librat ponderibus , ut prope , utri 
vicerint, fi annales fileant , in incerto relinquatur. Ex hac 
imagine , quis non agnoverit eam , qua nunc laetamur , 
Pacem,- gloriofam LUDOVICO, cujus moderationem 
declarat; gloriofam Gallis, quorum fortitudinis praemium eft. 

Quanta moderatione fortunae fuae vim reprefferit Bellator 
non fui minus quam rerum potens , teftatur ipfum foedus, 
dum de LUDOVICI commodis filet , dum nullam ipfi 
mercedem relinquit laborum , praeter pulcherrimam defenfo- 
rum fociorum ac fervatae dignitatis fuce confcientiam. Haec 
autem abftinentia utrum voluntaria fit, utrum magna , utrum 
etiam Vidtoriarum laude praeclarior , interroga Vi&orias ip- 
fas , interroga tot captas Urbes , tot Arces expugnatas. Quid 
optare LUDOVICO, quid poflulare , quid fibi depacifci 
liceret , clamabunt ipfa rudera everforum munimentorum , 
clamabunt campi praeliorum commemoratione infignes. Ad il- 
luflrandam LUDOVICI temperantiam quaenam vox vehe- 
mentior audiatur ? Et affero tamen teftimonium aliquanto gra¬ 
vius , nec recufandum vobis, 6 Gentes nunc recenti foederum 
vinculo nobifcum iterum conjundlae : vos , vos inquam , teftes 
appello : vos in aeftu diffidiorum , flagrantibus tum maxime 
odiis , graviffimam Regis noflri moderationi commendatio¬ 
nem addidiflis : vos quam incredibile effet LUDOVICUM 

Vi&orem polle continere fefe a cupiditate amplificandi Imperii 
& di&is & fcriptis non femel declaraftis. Futurum igitur 
LUDOVICI praeconium jam ante infcientes adornabatis: 
hasc enim omnia quanto tunc infeftiixs ja&abantur , nunc cum 
vana ex rerum exitu deprehenfa fint, tanto modeftum Vigo¬ 
ris animum praedicant vehementius. 

Obftrepebat confufus tot paffim vociferationum & quere¬ 
larum fonus fan&iffimis LUDO VICI vocibus , qui ex quo 
primum juftis ad arma caufis compulfus efl, non deftitit offerre 
pacem eadem dextera, qua proruebat urbes exercitufque fler- 
nebat. Pacem ab ipfis belli primordiis tota mente intuitus, 
nunquam ab ea dejecit oculos : Pacem per caedes, quibus 
ingemebat, per murorum ruinas, quas calcabat invitus, per- 
fequebatur : non Provincias , non Urbes, Pacem unam 
quaerebat armis j neque aliam ob caufam tam inquieto bello 
fatigabat hoftes, nifi ut fecura tandem, Europa, quiefceres. 
Ecquae Vidloria fuit tam illuflris, cujus captus illecebris non 
ex medio ejus amplexu refpe&averit Pacem , Pacem 
vocaverit ? Talis in Fontenaei , in Laufeldi cruentis campis, 
adhuc atrociffimo praelio calens, qualis antea Verfaliis fuerat, 
qualis poftea ejus animus per Legatos fuos Aquifgrani fuit, 
non fuo, non fuorum periculo exafperatus, nulla profperitate 
tumens, ideo non altior quia per fe magnus eft, hanc unam 
ab iis quos fuperaverat exigit vi&oriae mercedem, ut iniri 
de Pace colloquia patiantur. 

Sed venia fortaffe danda hoftibus fuit, quod tam infolitam 
animi continentiam ut fperarent adduci minime poterant ; 
cum in rapido curfu profperarum rerum augeretur quotidie 
poteftas non flandi promiffis ; & una quaelibet aeflas , imo 
una fere quaelibet dies LUDOVICI armis adjiceret aliquid 
retinendum cupiditati, moderationi relinquendum. Quan- 

quam tamen fingularum vi&oriarum manfuetudo vel hofti- 
bus fidem facere debuit , quid aequitatis foret ex univerfo 
bello expe<ftandum. Quanta lenitate fe geffit LUDOVICUS 
erga expugnatas Urbes, cum hoftium ferme non miniis quam 
fuorum fanguini parceret, cum dedentium fefe non faluti 
foliim fed honori confuleret , cum &■ fuorum & captorum 
labores pariter levare conaretur, cum illo vultu non vidfco- 
jia incenfo fed pacato & amico ingrederetur , certante circa 
eum civium nuper fubditorum fiudio & cum Gallis militi¬ 
bus, utri Regem impenfius colerent , & cum ipfo Rege, 
utri viatoria magis gauderent ! Hoftes vero vulneratos, 
trepida fuorum fuga defertos, quanta cura tolli jubebat cum 
fuis, fpiritumque, qui in medio gloriae fibi eripiendae conatu 
prope defecerat , revocari. Omne Gallos inter &: Hoftes 
difcrimen clemens viftoria fuftulerat ; permixtique in Nofo- 
comiis vitfki cum vigoribus alimenta , remedia, curas nobif- 
cum una partiebantur : non Gallos efle fe , tantum in praelio 
fenferant. At quos armorum fors captivos LUDOVICO 
tradiderat, non inclufi carceribus, non inopia rerum &c regio¬ 
num fqualore macerati , fub Regis tutela inviolati , procul 
a belli malis felici Galliae coelo fruebantur; in fortunae noftrae 
partem veniebant; explebat apud eos Patriae defiderium horf- 
pitum comitas ; totamque Galliam in medio Europae finu 
pofitam mirabantur, quafi templum quoddam humanitatis ac 
lenitatis. 

Hoc bellum , cujus nulla pars non aliqui manfuetudinis 
nota infignita eft, nifi Pace moderata finitum eftfet, nonne 
a fe ipfe LUDOVICUS defcivifte videretur? Habet tamen 
belli praemiorum contemtor animus praemium omnium am- 
pliflimum, atque ejufmodi, ut iis cumulatiffimum obveniat, 
qui cetera abjiciunt. Eft enim hoc inter mortales naturali quo- 

dam pa&o conftitutum , ut praeclare facHs quanto contingit 
emolumenti minus, tanto plus gloriae addatur. Obligatum fe 
putat ei viro humanum genus,qui gratuito res egregias fecit: 
uno confcnfu Nationes omnes, omnia fecula mercedem illi ex- 
folvunt laudis ac praedicationis, fenore fempiterno. Non pro¬ 
tulit Regni fui valentiffimi limites LUDOVICUS; fed 
amplificavit illud, quod omni Regno latius patet, quod emi¬ 
net etiam in pofteritatem,Imperium, quo regnatur in animis: 
propagavit firmifque defixit fundamentis reverentiam apud 
Exteros, audloritatem apud Socios, fidem apud omnes famam¬ 
que virtutis. Haeredem fe non degenerem praebuit optimi Gal¬ 
lorum Regis , cujus ex ore facro quondam editum eft , &c 
ad omnium Regum aures perfonuit praeconium ingens , fidem 
fi e mortalium coetu ejiceretur, in ore Regum refidere oportere. Hoc tam 
bono Rege quamvis felicior LUDOVICUS, non miniis 
tamen verax & fidelis , quod integro bello profeftus erat , 
id Vidfor confedlo praeftitit; atque ex defenfis Sociis ac 
vindicato Regni fui decore id unum eft confecutus , ut cum 
eum omnibus gentibus admirabilem bellum feciftet, iifdem 
quoque cariffimum Pax efficeret. Quantum ad labores Gal¬ 
lorum nobiles illos ac felices ex tam modefta Pace refulget 
laudis ! Huic etiam Pacis moderationi eximia Gallica; 
virtutis facinora , quae prius eam incredibilem faciebant, 
quantum luminis pretiique adjecerunt! 

Et dignus profecfto fuit pulcher bellorum finis, qui maxi¬ 
mis fortitudinis humana; conatibus peteretur. O quae nunc 
benigna manu mederis vulneribus, amica Pax, quae defor¬ 
matam prius miferabili ftrage tot agrorum faciem tutis jam 
meffibus operire meditaris , quae dejectas urbes ac pene fe- 
pultas cineribus excitas e ruinis , per te mihi liceat refpicerc 
velut £ portu praeteritas oppugnationum praeliorumque tem- 

peftates, 

peftates , quibus ja&ata aliquandiu &: ferme demerfa vide¬ 
baris , ut nitidior nunc clariorque emergeres. Quocumque 
circumfero oculos , imprelTa omnia video veftigiis laudum : 
Scaldim , Mofam , Rhenum , multis jampridem certaminibus no¬ 
bilitata flumina , & bellicum quiddam fonantia ; fuperba 
prius validifTimis , quas praeterluendo muniebant , arcibus ; 
nunc inter confltas LUDOVICI palmis ripas decurrentia : 
facile perruptas oppidorum moles , Imperio noftro velut ag¬ 
geres & clauftra oppofltas , quae nunc quanquam Finitimis 
rcftitutae , non tam eorum terras fuis propugnaculis , quam 
fines noftros Gallici nominis terrore tutantur & memoria ce¬ 
lerrimae expugnationis. 

Nam contra quam apud Orientis Populos in more politum 
eft, ut finitima inter fe potentiflima Imperia immani defer- 
tarum terrarum latitudine difterminentur, &c pro certiflimo 
finium fuorum praeftdio fibi circumdent fqualorem, folitudi- 
nera, vaftitatem; Gallis quidem, genti ad humanitatem natae, 
jucundiflimum eft Imperii fui ubertatem vicinorum ubertate 
continuari; ridere omni^ circa fe gaudent ; circumfpicere 
amant apud Finitimos florentes urbes, fegetes laetilTimas; fed 
ipfis tamen nullum tutius terminorum munimentum eft, quam 
earum ipfarum Urbium moenibus inferipta diu vis armorum 
fuorumj inter uberrimas fegetes fignata campis fuarum pugna¬ 
rum nomina; & prolata longius in Finitimorum terras vefti- 
gia vhftoriarum , quae irrumpendi cupidis Galliae aditum fa¬ 
ciunt late horribilem. Sua Gallis tropaea pro vallo ac fepi- 
mento funt. 

Quantam opponet formidinem exterorum animis ipfe campi 
Fmtemi confpedtus , ubi diram illam aciem , horrentem te¬ 
lis , foetam ignibus, longo tra<ftu undique minitantem, obfti- 
nata Virtus multo nifu multoque anhelitu tandem disjecit! 

Eos audire mihi videor notata locis fingula facinora com- 
monftrantes : huc fefe primum incuflit pertinacia noftrorum 
efferata Gallorum vis : heu ! quanta in incurfu, in conflictu, 
in ipfo obtutu atrocitas ! Hic ledliflimi equites, invifta bellis 
omnibus manus, illic fortifflmi pedites, adverfi adverfis co¬ 
haerentes ac mutuo propellentes , infixis utrinque haffis , 
gladiis , alterna impreffione ac motu corporum Vidloriam 
aliquandiu quafi librarunt, tandemque rapuerunt. At illo 
loco, inquient, flabat impavidus intra vulnerum periculum 
LUDOVICUS, totam in confilio, in'ipsa fronte fortu¬ 
nam gerens ; cujus oculorum conjedtu velut ancipiti fidere 
accenfi furebant fuorum animi, noftrorum mentes perculfae 
pavebant. Aderat Delphinus, jam paternae magnanimi¬ 
tatis haeres , qui juvenili audacia fervens, leoni nuper adulto 
fimilis, in vulnera, in flammas tota cupiditatis vehementia, 
ruens, vix Patris imperio, continebatur. Volitabat per ordines 
eegro corpore, animo valentiflimo ille Dux, addidlus aptuf- 
que ingentibus LUDOVICI fatis, ftrenuus manu, confilia 
vigens , omnium belli artium gnarus ,* vidloriae contemtor,, 
ubi cundlandum eft j eamdem, ubi dimicandum, certo fecum 
trahens ; in tumultu pugnarum tum maxime pacatus Sc fui 
compos ; cujus tum. maxime celerior quam fulgur contuitus 
oculorum eft, major impetus quam fulminis.. Hos diu gemi¬ 
tus Vicinis noftris locus ipfe eliciet. 

Ex alia parte admonebunt animofae Gallorum fortitudinis 
Raucujii faltus. Illic inter fepes omni pernicie inftriuftas mor¬ 
temque ignitis mille faucibus evomentes , fingulis fere pafli- 
bus fingula munimenta perruperunt; hoftibufque citra Mofam 
nimis confidenter ceffantibus cundlationem ludtuofam reddi¬ 
derunt. 

Terrebit, & cruentam recordationem objiciet Laufddenfo 

pagi facies novifllmumque certamen, in quo fuperanda fue¬ 
runt prope omnia pericula bellorum ; perfringendas muni¬ 
tiones , aperienda fibi via , claudenda hoftibus, qui patente 
aditu pro mortuis vivos, pro fauciis integros, hydrae fimiles, 
perpetuo fufficiebant ; vincendus alius aequo campo flans 
exercitus : perfregerunt, aperuerunt, clauferunt, evicerunt : 
unus pro multis quifque miles & ad fmgulas hoflium fibi 
fuccedentium vices repetito conatu ipfe fefe renovans, perfufi 
& fuo & hoflili cruore , id agebant unum , ut prsefenti 
LUDOVICO, fuofque animos fuorum animis addenti, vel 
audaciam fuam, vel mortem approbarent. Ergo ignotum antea 
triumphalibus Galliae fallis Laufeldi nomen, effecerunt , ut 
effet in pollerum formidandum hoflibus j Gallis ornamentum 
ingens Sc incitamentum virtutis. Haec , 6 Galli Duces , 6 
Milites, in Finitimorum campis monumenta defixillis, in lon¬ 
gas aetates duratura. 

Ecce attollit fefe oculis aliud monumenti.genus, nec minus 
decorum Gallis, expugnatae Civitates, quarum pleraeque captae 
funt ipfo oppugnationis nuntio celerius ; paucae tandiu foliim 
videntur obfhitifle, dum divagatus per Europam rumor, con- 
verfis in eam partem omnium oculis, fpetflaculum cohonef- 
taret. Hic multitudine rerum obrui me fentio : confert: m 
offerunt fefe cogitanti Gandavwn Bruga , Aldenarda , Tenera - 
munda , Neoportus . Eodem anno Lovanium capitur , Antuerpia 
portas aperit, Montes & Caroloregium terribilem arcibus CONTII 
manum non fullinent, cadit Giflenopolis ; & quae fmgulas quon¬ 
dam vel univerfum totius seflatis bellum memorabile facie¬ 
bant , nunc vix paucorum aliquot dierum decus faciunt uni- 
verfas. 

Tornacum non tutantur firmiffimi aggeres , arces munitif- 
fimas , non exercitus ad illidendas muris obfidentium copias 

raptim ab acerrimo Principe concitatus. Fregit urbis pro¬ 
pugnacula vis eadem , quse Fontenseum cuneum perfregerat; 
rotaque & operum & auxiliorum moles pariter disje&a & 
diffipata ad id unum evafit, ut expugnationem duplici clade 
infigniret. Oflenda neque in fuis munimentis , quae univerfas 
olim Hifpaniae vires toto triennio in obfidionem incumbentes 
repulerant, neque in optimo portu, quo fuccinfta eft, neque 
in mari, quod prop£ tunc confentiebat confpirabatque cum 
hoftibus, ullum praefidium fuit. Atque ut non humanae folum 
opes , fed ipfa natura tempeftatefque vincantur , a Bruxellis 
non afperitas hyemis , non convectandi labor Mauritium 
Gallofque deterrent: fseviente Februario , infpeCtante qui ad 
urbem liberandam concurfabat exercitu, expugnatur ; fimul- 
que alter intra moenia exercitus, oCtodecim peditum, novem 
equitum cohortes , feptemdecim primi ordinis Duces , quot 
forte nunquam diuturno quolibet bello capti fuere , cum una 
civitate capiuntur. 

Crefcit progreffii vincendi difficultas. Namurcum , quam 
urbem ! ipfo nomine & laboriofae quondam obfidionis fama 
adhuc reformidatam , vallatam rupibus, caftcllis & gemino 
flumine cinCtam, aditu pene invio ; hanc arcem unicam Auf- 
triacis quee Mofam inter & Mare fupereflfet , viCtoriarum 
noftrarum lateri imminentem, collegis viribus protegebant 
hoftes, opportunifque caitris ac vel ipfo fitu defenfis tueban¬ 
tur. Quis , ut haerentes excutiat ac revellat, quamlibet multo 
fanguine non pacifcatur? Eos tamen Dux idem, qui non femel 
aut eluferat aut vicerat, fine ullo certamine, folo motu & 
comminatione armorum, folerti circuitu & fcite dimenfis iti¬ 
nerum intervallis ac converfionibus , commeatu interclufo 
obfeflos ipfos &c e llativis detraCfos trans Mofam compellit; 
ac civitatem externo prsefidio nudatam , adhuc tamen fuo 

ferocem , Princeps Magni Condaei memor , oppugnationum 
celeritate & peritia intra fex dies ad deditionem adigit. 

Vof-ne , 6 Batavi, Gallorum quoque virtutem , quae praefio 
quondam fuerat ftabiliendae veftrae libertati, infeftam experiri 
maluille ! In Berga ad Somam paludibus , quae v im omnem ab 
Urbis plus quam tertia parte arcebant, in abfolutiflimi operis 
munitionibus, in immenfo & perplexo tradlu tot cuniculo¬ 
rum , ubi undique circum Urbem adeuntibus infidiabatur oc¬ 
culta mors , in exercitu , qui libero commeatu quotidiana mi¬ 
litum veftrorum damna refarciebat, fruftra vos confifos elle 
fenfiftis. In eventum tam praecipitis Gallorum audaciae fufpenfa 
expeclatione Gallia , eredla omnis Europa ; fecura prope ob 
fiduciam Batavia : Bergenfibus , ad manum annona affluens, 
inftru&iflimum armamentarium ,'parata in portis auxilia , al¬ 
ter exercitus oblidentium tergo imminens, Batavia omnis in 
fubfidiis aderat: fua virtus Gallis & Lowendalus. 

Capta Civitate, &c pofl bimcftrem obfidionem , cum tamen 
irruptionem nondum maturam munimentorum invidlum robur 
repudiaret, aperto Marte expugnata ; ea Civitate r quse Bata¬ 
vorum fpiritus omnes in propugnaculis fuis tanquam in arce 
tutiflima collocatos habuerat, quam nec capi polle credide¬ 
rant, vix ex ipfo demum eventu captam crediderunt, ftupente 
Batavia, trementibus ad tantae ruinae fonitum ceteris ejus Pro¬ 
vinciis , ecce TrajeBttm ad Mofam contradli hofliles exercitus 
hanc noviffimam fpem fovebant. Dicant periti artium milita¬ 
rium , qua folertia MAURITIUS unus tot Ducum prudentiam 
ludificatus fuerit; quo confilio egregius bellicarum fimulationum 
artifex eos ab Urbis , cui tuendae totis viribus incubabant, 
cuftodia deduxerit. Enarrent illud iter confignandum belli¬ 
cis annalibus & polleris documento futurum , quo diftra£fis 
hollium copiis, ipfe turbinis ritu repente ingruens , famam 

adventus fui, circumclufo 'undique Urbis aditu, praecucurrerit. 
O quanto plus una Urbe , quam omnibus antea ceteris partum 
fuit ! Ex fingulis Oppidis finguli tantum triumphi refere¬ 
bantur : hic omnium triumphorum frudlus , exoptata illa 
Pax, tandiu quaefita, tandiu fugitans, quae inflantem ubique 
LUDOVICI manumhadlenusfefellerat,veftigatatandem, 
deprehenfa , expugnata eft. Quae quantum &c ex moderatione 
LUDOVICI & ex fortitudine Gallorum gloriae acceperit 
poftquam expofttum efl, nunc quid fecum afferat utilitatis ex¬ 
pendemus. 

P A R S ALTERA. 


Q UAMVIS inter dlffidia Rerum publicarum, quse, dif- 
ceptante Providentia, exercituum manu decernuntur, ju¬ 
dicium ferri exiftimetur fecundum Vidorem , eum tamen ego 
Principem non modeftum folum , fed fapientem arbitror , 
qui pronuntiatam a Vidoria fententiam fummo jure non ex- 
fequitur , &: in componenda Pace , ex alto for tunse fuae fafti- 
gio ultro fe demittens, ita cum aliorum rebus commetitur res 
fuas, ut ad quamplurimos Pacis utilitas diffundatur. Ecquis 
enim foedus illud Pacis fatis fidum certumque crediderit, 
quod defatigatione tk. neceffitate expreffum eft ? Conticefcit 
quidem fonitus armorum , fed refidet in animis dolor, fimul- 
tas , bellum ipfum ; neque diutius concordia viget, quam dum 
eam aut fpes aut defperatio abruperit. Illa demum firma Pax 
atque flabilis eff , illa ipfis haeret inferipta fenfibus, quam non 
vidoribus folum, non folum fociis , fed vidis etiam expedit 
firmam efle ac ffabilem ; in qua vidoriarum gloria quidem 
ad unum , frudus pertinet ad univerfos. Tale prae fe fert in¬ 
genium ea PAX, quam &c novis & veteribus amicis & nobis 
ipfi gratulamur : haec citra invidiam eft ; haec tam fine vi, tam 
fine fuperbia offert fefe fk occurrit , ut ab omnibus qui inter 
fe bellarunt, data pariter , pariter accepta effe videatur. Pro- 
deft Europae , quam fublevat j fociis noffris, quorum jura aut 
reftituit aut Confirmat i Gallis, quos cumulatura eft omni bo¬ 
norum ubertate. 

Prima quidem Pacis aura quam fuavis ad omnes acciderit, 
- argumento eft expedita celeritas, qua Legati bellantium popu>~ 

lorum, totius Europae fenfus ingenti pe&ore gerentes, moras 
omnes, quae adventanti Paci obflare pollent, fedulo remo¬ 
verunt. Et vero tantam, tam vehementem rerum ja&ationem, 
cum potentiffimae Nationes horrendo inter fe concurfu colli¬ 
derentur, nulla gens in Europa fuerat, quae non, licet quieta, 
fentiret; fed quam paucae quieverant! Aliae Pacis retinentes, 
precibus , confiliis, machinationibus, interdum etiam minis , 
omnibus denique Hirnulis ad arma impellebantur; ibi follici- 
rudines , fufpiciones , rixae , domelticae diffenfiones : aliae 
ditionis anguftae terminis circumfcriptae magnorum exercituum 
incelTu proterebantur j ibi vallitas , ac vel fine bello omnia 
incommoda bellorum : aliae irretitae foederibus , fedibus fuis 
excitae, fortunam non fuam fequi cogebantur, trahebanturque 
quafi cladium alienarum appendices j ibi moeror , lu&us ac 
derelidfio agrorum : aliae praecipuo adverfus Gallos bellandi 
fludio inflammatae , quaecumque mala in ceteras difpertita 
procreabant, haec ipfae omnia patiebantur ; &c quo majore 
mole concurrebant, eo patebant latius omni generi calami¬ 
tatum. Atque ut in immani & late diflipato incendio alii 
hauriuntur flammis , alios opem ferentes ipfe vapor afflatos 
enecat, alii aut fuperincidente ruina opprimuntur aut dirutos 
lugent penates fuos , alios pavor deturbat in praeceps ; fuum 
quemque fatum varia pefte conficit : fic omnes fere Europae 
gentes in communi deflagratione diverfo genere malorum 
confli&abantur. 

Converfa erat in pugnae campum maximarum regionum 
facies. Quo non pervolavit belli furor ! Trajiciebat latiflimos 
amnes $ montes altifflmos tranfiliebat ; ardebat inter nives ac 
pruinas, fublato diferimine temporum i faeviebat in mari inter 
procellas, ipfis procellis tetrius; &c quas infulas in ignotis diu 
terrarum angulis Natura flbi quondam fepofuiffe vifa efl:, ubi 

integra Sc pacata refideret , quamvis tam procul femotse > 
eodem quo nos fragore quatiebantur. 

Quaenam eft opaca illa nubes ex iis Partibus veniens , unde 
Aquilones erumpunt & tempeftates ? Jam Polonise campos ope¬ 
rit , jam Germaniae incubuit, &: verfus Rhenum minans provol¬ 
vitur. Interea auditur vox Pacis : Rujfi confiftunt; refpe&ant 
confe&as nequicquam immenfas vias, iterque convertunt j feli¬ 
ces , quod novum LUDOVICI triumphis titulum non adje¬ 
cerint ! Felix quoque , qui vel hoftibus fuis indulgere cupit, 
LUDOVICUS, quod in vallas Septentrionis plagas non 
gemitus , vulnera , orbitatem cladiumque reliquias, fed intactos 
artus, neque ullo malo praeterquam itineris labore fradtos y 
remittere libi licuerit ! Redeant in fylvas paludefque gelu ob- 
du&as integri, incruenti: illic artes a Gallis ad fe perlatas ex¬ 
colere potius libeat, quam hic eorumdem manum experiri. 

O quanto felicior motus, quo tota nunc Europa fervet, 
quam quo prius conculTa ell! Quaecumque bello conturbata , 
divulfa , diftra<51a fuerant, jam naturas luse reddita fuam in 
fedem ultro revertuntur. Agnofcunt filios parentes , urbes in¬ 
colas ac leges fuas, rura agricolas fibi reftitutos. Haec vero 
omnium felicitas LUDOVICI animum quam leniter per¬ 
mulcet , qui, quod optimorum Regum ell; , non fuis folum 
fed & humano generi natum fe putat ; Regefque ideo prce- 
lcrtim fupra reliquorum mortalium capita elatos, ut eorum 
beneficia ex alto pofllnt ad plures derivari! 

Sed tametfi ad omnes permanat homines in bono Rege be¬ 
nefaciendi voluntas ; quo tamen interiore circaeum orbe con¬ 
trahit illa fe atque concludit , eo prsefentior , ut Solis , vis 
ipfius eil, intenditque fefe ex propinquo vehementius ; ac fo- 
ciorum commoda propriis fic adjungit & immifcet , ut apud 
aequitatis amantes pari utraque gradu collocata , apud ma~ 

gnanimos viros aliena fuis potiora etiam habeantur. 

Hac praeditus animi magnitudine LUDOVICUS prae¬ 
cipua fibi rerum fecundarum praemia pofuerat in ejus Gentis 
utilitatibus, quae Galliae quondam aemula, quos tunc .animos 
adversus Gallos faepe exercuit, nunc meliore fato confocians 
cum Gallorum animis, confanguinitatis vinculo copulata no- 
bifcum eft, nec miniis etiam communione periculorum &c glo¬ 
riae. Confpexerunt Alpium faxa Legiones Hifpanas, praeeunte 
fortiffimo Principe , quidquid in ea belli parte arduum &c 
formidolofum fuit, quidquid hauriendum laboris , fanguinis 
effundendum , ad omnia promtas &: paratas. Fruere jam & 
Tuis &: Tuorum laudibus , Philippe j his tam fauftis, 
tam praeclaris ominibus ingredere maternam ditionem cum au- 
guftiffima Conjuge , quae quo die Tecum fplendidiffimo con- 
nubio juncffca eft, cum plurimis virtutibus dotalem Tibi Pa¬ 
rentis fui gloriam , & ad ea , quae jam per Te habebas, ad¬ 
dita infuper nova ad fperandam ubique vidforiam jura fecum 
attulit. 

Et jam tibi quidem debemus, 6 fortunata Pax , munus hoc 
tua inter prima munera profero jucundiflimum, qudd longa 
poft intervallo defideratiffimae LUDO VICI Filiae frui conf- 
pedlu, &c noftris infixa mentibus neque novem annorum fpa- 
tio obliterata virtutum fuaviftlmarum lineamenta recognofcere 
nobis contigerit. Fuit , fuit illud Gallis fpedfaculum omni 
triumpho laetius, cum in optatiffimae Familiae toto amorisftu- 
dio obviam provolantis amplexus ipfa fefe effunderet. Vidi¬ 
mus occurfum illum tenerrimae utrinque caritatis r Se Paren¬ 
tum, & Fratris, & Sororum lacrymas gaudio manantes vidi¬ 
mus ; quas 8c oculis & intimo peftore hauriens Gallia , quae 
ReGUM fuorum affectus totis medullis combibere folet, redde¬ 
bat ipfa lacrymasdulciffima pietate imbutas. Te, LUDOVICE, 

irivi&um Bellatorem ceteras Nationes contemplentur : nos prae¬ 
cipue juvat Optimum Te Parentem, quo nomine nos maxime 
contingis , quo prope nos cariflimae Soboli eisequamur, in¬ 
tueri. 

Neque circa nos folum exoriuntur laetifTimi Pacis fruftus, 
fed quam longe protenditur Gallorum focietas , eo falus , 
profpcritas ac noftra proinde gaudia propagantur. Rcfpirent 
tandem a laboribus Sc honorificum fudorem abfiergant Bo- 
rujft milites, qui Regis fui confilio dudli , fortibus fatffcis 
incitati, quocumque jus vocabat, arma rapide circumferen¬ 
tes , novi quidem Regni, fed robufti jam & in ipfo fere ortu 
vigentis, incunabula palmis contexerunt. Rex vero aftri&a 
fibi firmius foederis hujufce nodis Silejia , & belli pariter & 
Pacis artibus excellens, Imperii, primum armis, mox legibus 
Sc fapientiflfimis inftitutis, confirmati bis conditor, liberales 
Difciplinas Sc bene cohaerentem cum iis Gallorum amorem 
retineat; nobis eo carus magis, quod quanquam terrarum 
intervallo diftans, Gallis tamen eft LUDOVICI &c amici¬ 
tia & virtutum fimilitudine proximus. 

O Refpublica, quondam praepollens ac toto late interno 
mari imperans, quae nunc anguftioribus coarcTata limitibus, 
fuperbas tamen priftinae potentiae dignitatifque reliquias ma¬ 
gnifice tueris, huic quidem Paci redditum tibi patrimonium 
& quietem debes, fed Galliae debes Pacem ipfam, falu- 
tem, libertatem. Quam pulcra, quam ferena luce nitebit in 
pofteritatem, qui turbulentiflimis tempeftatibus infertus fuit 
ille dies, quo defperatione &c furore concitata libertas, exfan- 
guem Patriam ex hoftium faucibus eripuit, eofque ' in ejus 
vifceribus haerentes , in ejus fanguine fuperbe exfultantes , 
verfo in rabiem extremo fpiritu, detraxit! Illo, illo die do¬ 
cumentum editum eft , quam fint acres &c exitiofi morfus 

proftratae & proculcatae libertatis. Haec Genuenftbus dux» 
haec fignifer, haec telum fuit. Non ferunt catervae armato¬ 
rum imbellem multitudinem , cui, fublatis vivendi caufis, vita 
ipfa vilis eft : pars rapinis fuis incubantes caduntur ; pars 
magna flrage ex Urbis pofTeffione exculfi , in vicina mon¬ 
tium juga frementes frendentefque compelluntur.. 

Ingemuerat Genuenfium malis Europa omnis r eorumdem 
audaciam admirata obftupuit : Galli quorum in gemitu impe¬ 
tus , in admiratione alacritas eft, cum Hifpanis ad auxilium 
ruunt. Fruflra pervolitant hollium clafTes ’> frultra intercludere 
maria fubfidiis parant. Vix unquam, tranquilla PACE, tot e 
Gallia naves ad comparandas Genuenfium opes procurrerant; 
quot infeltis ubique tk undis &c littoribus ad capeffenda apud 
ipfos pericula provolarunt., 

Et fane longe pretiofior quibuflibet divitiis merces a Gallis 
petebatur i aut Sociis falus , aut fibi honclta mors. Quoties 
angulto campo, montibus circumfepto, quafi in Amphitheatro 
quodam , horribili utrinque contentione concurfum cil ; cum 
illi dolore & pudore incenfi , audtis &c viribus-& animis , 
extortam fibi praedam faepius repeterent. » hi tk BUFFLERUM 
qui, eos ut eriperet» ingentem animam profudit, tk. Richr- 
lium qui caput objedlando eripuit , confidenter fecuti, cum 
hoftibus de falute,. cum Sociis de virtute certarent ! Quaenam 
dies , quaenam nox fuo periculo , fua laude caruit ? Quaenam 
ex tot circumfufis cacuminibus rupes non arx quaedam liber¬ 
tatis fuit, aliquo memorabili praelio famam confecuta ? Nunc 
igitur beneficio PACIS diuturna obfidione liberati, efficacem 
tk flrenuam LUDOVICI miferationem experti , omnibus 
quae bellum abftulerat recuperatis , dubitandum relinquent 
poderis , utrum fic premi calamitofius fuerit , an fic defendi 
&: fibi tk Sociis gloriofius* 

Quae vero Pax amicis' rioftris ita fecundam fe praebet ac 
frutftuofam , an illa tandem nobis, quorum opera proefertim 
exculta , quorum fudorc ac fanguine irrigata eft , nihil affert 
frugis nifi gloriam ac dulcedinem aliis commodandi ? Nihil 
prorfus, Auditores; praeter unum tamen, quod ipfum 
non arceflitum , non poftulatum , non cxprcffum efl , fed ex 
ipfius natura Pacis aptum atque connexum quo vel uno 
cetera Gallorum omnia bona continentur : totum nobis L U- 
D O VIC U M reftituit; cujus in capite , providentia , boni¬ 
tate Gallis fecuritas omnis , ubertas, felicitafque repofita eft. 

Noftrse fecuritati, incolumi R e G E , quid intervenire per¬ 
turbationis poteft ? Te quidem, LUDOVICE , ad exer¬ 
citus euntem , bellicofque labores fortiter tolerantem miraba¬ 
mur : quantum animorum , alacritatis, audaciae, patientiae ex 
Tua praefentia noftri milites haurirent, quam certa in Te uno 
lita eftet vi&oriae fiducia , fcicbamus. Sed dum Tu omnes 
belli calamitates , omnia omnium Tuorum vulnera fentiebas 
unus, nos quoque omnes Tua unius pericula horrebamus. Ne¬ 
que nobis quidquam prodefle videbatur ad animi requiem, quod 
hoftium manus tam procul a nobis arceres : Tibi in itinere , 
in praelio, in obfidione , in pulvere ac tumultu verfantiGallia 
omnis aderat, Te fubfequens , Te intuens , Tibi adhaerens, 
exanimata, contremifcens, ex Tua falute fufpenfa. Nunc Te 
jam quieto, quam placide conquiefcit ! Nec folum ad hanc 
urbem , quae nulla re magis , quam confpedtus Tui propin¬ 
quitate ac praecipuo fuo erga Te ftudio fupra ceteras Galliae 
civitates aflurgit , fed ad ultimos Regni fines fpirans ex Te 
incolumitas tranquillitafque pertinebit. Non jam ad hoftium 
irruentium ftrepitus &: minas excitata concurret noftra Bri¬ 
tannia ; neque ruentem ex Alpibus , hiberni torrentis more , 
magni vim exercitus fubjedta Provincia excipiet ; quae quan- 

quam Bellil^i prudentia & virtute depulfos populatores 
fuos &: prsccipiti fuga exturbatos nunquam oblivifcetur, gau¬ 
debit tamen, cuftode rerum Pacisque LUDO VICO, 
fupereflTe tantum fecuram tot egregie geftorum recordatio¬ 
nem , quae fub olearum umbra cum admiratione enarrentur. 
Haec in LUDOVICO fibi reddito fatis magna Gallis prse- 
fidia funt ad fecuritatcm. 

Ubertatem vero , quae & peregrinis & domefticis ex copiis 
efflorefcit , jam fentimus maximam , majorem profpicimus. 
Pacato mari patent portus, qui &c commoditate fua , & co¬ 
mitate ac fide Gallorum , &c ipfis Galliae frudlibus tranfmari- 
nas opes allectant 8c invitant. En agrorum culturae ceterifque 
artibus redditae tot manus , quas ferri tra&andi cupidas bel¬ 
lum occupaverat, ad vitae fubfidia 8c ornamenta convertun¬ 
tur. 

Haec & alia PACIS bona cogitationum veft rarum celeritati 
relinquere me cogit ingens eorum numerus : vos in LUDO VICI 
erga vos amore procreanda, tuenda , amplificanda , deponite. 
Ex hoc facro fonte certa felicitas. Quae ut propria nobis ac 
diuturna fit , quid aliud optandum habemus, nifi ut, fofpite 
LUDOVICO , cui Pacem florentem gloria , commodis 
uberem debemus, fofpite Serenissimo Delphino, qui 
jam adulta & corroborata virtutum indole fpem nobis affir¬ 
mat laudum paternarum , Galliam domefticis gaudiis affluentem 
nulla Exterorum injuria commoveat: atque ut & LUDOVICI 
moderatione omnis Europa , & ejufdem praefidio foederatae 
Gentes , & nos paterna Regis erga fuos caritate , &c ipfe 
Rex admiratione omnium , grata voluntate Sociorum, pietate 
fuorum, fuis etiam virtutibus ac laudibus diu perfruatur. 

